12. ΝΟΜΟΘΕΤ. ΔΙΑΤΑΓΜΑ υπ' αριθ. 523 της 29 Απρ./4 Μαΐου 1970 (ΦΕΚ Α΄  101) Περί εξοφλήσεως των προς το Ι.Κ.Α. οφειλών των Δήμων και Κοινοτήτων, Εκκλησιαστικών Οργανισμών και Φιλανθρωπικών Ιδρυμάτων. Άρθρον μόνον.-1.Άπασαι αι προς το Ι.Κ.Α. οφειλαί των Δήμων και Κοινοτήτων της χώρας, εκ καθυστερουμένων ασφαλιστικών εισφορών, αναγομένων εις χρονικάς περιόδους μέχρι της 31ης Δεκ. 1969, απαλλάσσονται παντός προσθέτου τέλους, λόγω μη εμπροθέσμου καταβολής και εξοφλούνται εις 120 ισοπόσους μηνιαίας δόσεις, της πρώτης τούτων καταβλητέας την 1ην Ιαν. 1971. 2.Τυχόν βεβαιωθέντα και οφειλόμενα αυτοτελή πρόσθετα τέλη εις βάρος των ειρημένων Δήμων, αφορώντα εις τας υπαγομένας εις την ρύθμισιν του παρόντος εισφοράς, διαγράφονται. Τα εισπραχθέντα ήδη τοιαύτα δεν επιστρέφονται, ούτε συμψηφίζονται. 3.Η κατά τας προηγουμένας παραγράφους ρύθμισις χωρεί υπό τον όρον ότι ουδέν ποσόν θα οφείλεται εξ απαιτητών κατά τον χρόνον της καταβολής εκάστης δόσεως, τρεχουσών εισφορών, αναγομένων εις το από 1 Ιαν. 1970 και εφεξής χρονικόν διάστημα. 4.Η μη εμπρόθεσμος καταβολή δόσεώς τινος, της ρυθμισθείσης οφειλής, συνεπάγεται την προσαύξησιν ταύτης κατά τα υπό των γενικών διατάξεων αναλογούντα επ' αυτής πρόσθετα τέλη, υπολογιζόμενα από της λήξεως της προθεσμίας καταβολής εκάστης δόσεως. 5.Ουδεμία δόσις εν πάση περιπτώσει, δύναται να είναι μικροτέρα των δραχ. 500. 6.Εις την κατά τας παρ. 1-5 ρύθμισιν υπάγονται και αι προς τον Οργανισμόν Απασχολήσεως Εργατικού Δυναμικού και τον Οργανισμόν Εργατικής Κατοικίας εισφοραί. 7.Υπό της ρυθμίσεις και τους όρους του παρόντος, εξοφλούνται εις 60 ισοπόσους μηνιαίας δόσεις της πρώτης τούτων καταβλητέας την 1ην Ιουλ. 1970, άπασαι αι προς το Ι.Κ.Α., τον Οργανισμόν Απασχολήσεως Εργατικού Δυναμικού και τον Οργανισμόν Εργατικής Κατοικίας οφειλαί εξ εισφορών Ιερών Μητροπόλεων, Ιερών Ναών, Ιερών Μονών Αγίου Όρους, των εκ τούτων εξαρτωμένων Αγαθοεργών Ιδρυμάτων, ως και πάντων των υπό την εποπτείαν του Υπουργείου Κοινωνικών Υπηρεσιών Αγαθοεργών Ιδρυμάτων. (Μετά τη σελ. 144,14(ε) Σελ. 144,141 Τεύχος ΙΒ-7-3 Σελ. 93 Καταβολή εισφορών με δόσεις 15Β.Γ.δ.12 15Β.Γ.δ.12 Καταβολή εισφορών με δόσεις 